open-index/open-wikipedia-markdown huggingface dataset:
کمال الدین گرگ

**[[مالک|ملک]] کمال الدین گُرگ** (وفات: 1315ء کے اواخر یا 1316ء کے اوائل میں) سلطنت دہلی کے فرماں روا علاء الدین خلجی کے ایک سالار تھے۔ انھوں نے علاء الدین خلجی کے لیے سیوان (1308ء) اور جالور (1311ء) کے قلعوں کو زیر کرنے میں انتہائی اہم کردار ادا کیا تھا۔ الپ خان کے مشکوک قتل کے بعد صوبہ گجرات میں بغاوت کے شعلے بھڑک اٹھے۔ اسے فرو کرنے کے لیے علاء الدین کے خادم ملک کافور نے کمال الدین کو روانہ کیا۔ بغاوت فرو کرنے کی کوشش کے دوران میں انھیں مار دیا گیا۔

## ابتدائی زندگی
کمال الدین کا تعلق اس خاندان سے ہے جو موجودہ ملک افغانستان کے شہر کابل سے تھا۔ یہ خاندان "گرگ" (بھیڑیا) کے نام سے مشہور تھا۔

## فوجی مہمیں

علاء الدین خلجی کے متعدد سالاروں نے قلعہ سیوان پر قبضے کی کوششیں کیں لیکن سب ناکام رہے۔ بالآخر سنہ 1308ء میں سلطان دہلی علاء الدین خلجی بنفس نفیس فتح سیوان کی مہم پر روانہ ہوئے۔ اس مہم میں کمال الدین بھی سلطان دہلی کے ہمرکاب تھے۔ سلطان نے انھیں منجنیقوں کی ذمہ داری سونپ رکھی تھی۔ سلطان کی افواج قاہرہ نے جب قلعہ فتح کر لیا تو اس کا نام بدل کر خیرآباد رکھا گیا اور اسے کمال الدین کے سپرد کر دیا گیا۔

سنہ 1311ء میں سلطان علاء الدین خلجی نے سیوان کے ہمسایہ موضع جالور کو فتح کرنے کے لیے اپنی فوج روانہ کی۔ سلطان کے سالار یہاں بھی ناکام رہے تو آخر میں کمال الدین کو روانہ کیا گیا۔ کمال الدین نے وہاں پہنچ کر قلعہ کا محاصرہ کیا اور کچھ ایسی سختی سے محاصرہ کیا کہ فریق مخالف کی جان کو آگئے۔ اسی محاصرے میں جالور کے حکمران کنہاڑدیو اور ورم دیو یکے بعد دیگرے قتل ہوئے۔ سلطان خلجی کمال الدین کی اس کارکردگی سے خوش ہوئے اور انھیں جالور کا اقطاع بخش دیا۔

## آخری ایام
سلطان علاء الدین کے عہد حکومت کے آخری ایام میں کمال الدین نے سلطان کے غلام سالار ملک کافور سے اتحاد کر لیا تھا۔ سلطان کی بیماری میں ملک کافور ہی اصل حکمران ہو گیا تھا۔ یہ دو افراد غالباً غیر خلجی افسران کے اس گروہ کا حصہ تھے جن کی خواہش تھی کہ سلطنت کی خلجی انتطامیہ سے اقتدار چھین لیا جائے۔ وقائع نویس یحیی بن احمد سرہندی کے بقول سنہ 1315ء میں کمال الدین گرگ حاکم گجرات اور طاقت ور سردار الپ خان کے قتل کی سازش میں ملک کافور کے ساتھ شریک رہے۔ الپ خان پر یہ الزام لگایا گیا تھا کہ وہ علاء الدین کو قتل کرنا چاہتے ہیں، اسی الزام کے نتیجے میں انھیں سزائے موت دی گئی۔ تاہم ایسا معلوم ہوتا ہے کہ یہ محض ملک کافور کی سازش تھی۔

الپ خان کے قتل کی خبر سے گجرات میں بغاوت پھوٹ پڑی، اس بغاوت کو فرو کرنے کے لیے ملک کافور نے کمال الدین کو روانہ کیا اور اسی فوجی مہم کے دوران میں سنہ 1315ء کے اواخر یا 1316ء کے اوائل میں کمال الدین مارے گئے۔ ان کی وفات کے بعد ان کے فرزند تاج الدین ہوشنگ جالور کے اقطاع کے وارث ہوئے اور بعد میں وہ ہانسی کے مُقطع بھی بنے۔

## حوالہ جات

### کتابیات

* 
* 
* 
* 

زمرہ:1310ء کی دہائی کی وفیات
زمرہ:بھارتی مسلم شخصیات
زمرہ:علاء الدین خلجی
زمرہ:ہندوستانی جرنیل
زمرہ:افغان شخصیات
زمرہ:افغان مسلم
زمرہ:کابل کی شخصیات
زمرہ:ویکی ڈیٹا سے مطابقت رکھنے والی مختصر تفصیل
فرح خان

**فرح خان** (پیدائش 9 جنوری 1965) شادی کے بعد کے نام **فرح خان کندر** سے بھی جانی جاتی ہے، ایک بھارتی فلمی ہدایت کارہ، فلم پروڈیوسر، رقاصہ، میر رقصی اور اداکارہ ہے۔ ان کی اصل پہچان بالی وڈ فلموں میں ناچنے و رقص کی ترکیب و تنظیم کرنا ہے۔وہ 80 ہندی بالی وڈ فلموں میں سو سے زائد گانوں کے ناچ اور رقص کی ترکیب و تنظیم کر چکی ہیں، 6 فلم فیئر اعزازات برائے بہترین کوریوگرافر اور قومی فلم اعزاز برائے بہترین کوریوگرافر جیت چکی ہیں۔ اس کے علاوہ، اس نے بین الاقوامی منصوبوں پر کام کیا ہے، جیسا کہ *میری گولڈ: این ایڈونچر ان انڈیا*، *مون سون وڈنگ*، *بمبئی ڈریمز* اور چینی فلموں *[[پرہاپس لو (2005ء فلم)|پرہاپس لو]]* اور *[[کنگ فو یوگا]]*، ٹونی اعزاز اور گولڈن ہارس اعزاز کے لیے نامزد ہوئی۔ وہ کیوں کہ فلمون کی ہدایت کاری بھی کرتی ہے اس لیے، فلم فیئر اعزاز برائے بہترین ہدایت کار کے لیے نامزد ہوئی فلم*[[میں ہوں نا (فلم)|میں ہوں نا]]* کے لیے۔

## ابتدائی زندگی
ے وح خان 9 جنوری 1965ء کو پیدا ہوئی۔ اس کے والد، کامران خان، سٹنٹمین سے ایک فلم ساز بنے تھے۔ اور ماں، منیکا ایرانی، سابقہ بچہ اداکارہ ہنی ایرانی اور ڈیزی ایرانی کی بہن ہے۔ فرح فرحان اختر اور زویا اختر (ہنی ایرانی کے بچے) کی خالہ زاد ہے۔ اس کا ایک بھائی، ساجد خان ہے، جو ایک مزاحیہ اداکار اور فلم ہدایت کار ہے۔

فرح کے والد ایک مسلمان ہیں جب کہ، اس کی ماں زرتشتی ایرانی (پارسی) برادری سے ہے۔ فرح ابھی بچی تھی کہ ان کی شادی ٹوٹ گئی۔ اس کی ایک وجہ مذہب تھا; دوسری وجہ پیسوں کی کمی۔ کامران خان ابتدائی طور پر بہت کامیاب اور خوش حال تھے، یہاں تک کہ، جب ان کی سالی ہنی ایرانی نے غربت کے شکار شاعر جاوید اختر سے شادی کر لی، اس نئے جوڑے کی کامران نے مدد کی اور بغیر کرایہ پر ایک اپارٹمنٹ دے دیا۔ البتہ، اس کے بعد کامران کا پیسا کئی فلاپ فلمیں بنانے کی وجہ سے ڈوب گیا; اور اسی وقت اس کی شادی ختم ہوئی۔ اسی لیس فوح کا اپنے باپ سے تعلق بہت کم رہا، چوں کہ والدین کے پاس کوئی پیسا باقی نہیں تھا، اس لیے فرح اور ساجد مختلف گھروں میڑ رہنے پر مجبور تھے۔

ے وح خان نے شریش کندر، فلم ایڈیٹر *[[میں ہوں نا (فلم)|میں ہوں نا]]* سے، بتاریخ 9 دسمبر 2004ء شادی کی۔ انھوں نے بعد میں ایک دوسرے کی فلموں پر مل کر کام کیا ہے، جیسا کہ *جان من*، *[[اوم شانتی اوم]]* اور *تیس مار خان*۔ فرح خان نے 2008ء میں ایک ساتھ تین بچوں، ایک لڑکا اور دو لڑکیوں کو جنم دیا۔

## مزید دیکھیے
* ہنی ایرانی

## حوالہ جات

## بیرونی روابط
* 
* 

زمرہ:1965ء کی پیدائشیں
زمرہ:اکیسویں صدی کے بھارتی فلمی ہدایت کار
زمرہ:بقید حیات شخصیات
زمرہ:بیسویں صدی کی بھارتی خواتین
زمرہ:بیسویں صدی کی بھارتی شخصیات
زمرہ:بھارتی خاتون ٹیلی ویژن پیش کنندگان
زمرہ:بھارتی  ٹیلی ویژن پیش کنندگان
زمرہ:بھارتی خواتین فلم پروڈیوسرز
زمرہ:بھارتی خواتین فلم ہدایت کار
زمرہ:بھارتی خواتین کوریوگرافر
زمرہ:بھارتی میر رقص
زمرہ:ملیالم فلمی اداکارائیں
زمرہ:ممبئی کے فلم پروڈیوسر
زمرہ:ممبئی کے فلمی ہدایت کار
زمرہ:ممبئی کے فنکار
زمرہ:مہاراشٹر کی خواتین فنکار
زمرہ:مہاراشٹر کی خواتین کاروباری شخصیات
زمرہ:مہاراشٹر کے رقاص
زمرہ:ہندی زبان کے فلم ہدایت کار
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے بھارتی رقاص
زمرہ:اکیسویں صدی کی بھارتی فنکارائیں
زمرہ:اکیسویں صدی کی بھارتی شخصیات
زمرہ:بھارتی ایرانی شخصیات
زمرہ:قومی فلم اعزاز (بھارت) فاتحین
زمرہ:بھارتی مسلم شخصیات
زمرہ:میر رقص
زمرہ:ہندی سنیما کی اداکارائیں
نصرت خان جلیسری

**نصرت خان** (وفات: 1301ء) سلطنت دہلی کے فرماں روا علاء الدین خلجی کے ایک سالار تھے۔ نصرت خان سلطان علاء الدین کے وزیر بھی رہے۔ سنہ 1296ء کی دیوگیری اور سنہ 1299ء کی گجرات مہموں میں ان کا کلیدی کردار رہا۔ سنہ 1301ء میں محاصرہ رنتھمبور کے دوران میں نصرت خان مارے گئے۔

## ابتدائی زندگی
نصرت خان "ملک نصرت جلیسری" کے نام سے بھی مشہور تھے۔ ان کے نام میں جلیسری کی نسبت بتاتی ہے کہ وہ کسی نہ کسی طرح جلیسر سے نسبت رکھتے تھے۔ سلطان علاء الدین خلجی نے انھیں "نصرت خان" کا خطاب دیا تھا۔

## پیشہ ورانہ زندگی
### دیوگیری پر حملہ

نصرت خان سلطان علاء الدین خلجی کی رفاقت میں اس وقت سے تھے جب کہ ابھی وہ سلطنت دہلی کے تخت پر متمکن نہیں ہوئے تھے۔ جب سلطان کڑا کے حاکم تھے اس وقت انھوں نے نصرت خان کو دیوگیری پر حملہ کی فوجی مہم میں اپنی ہمرکابی کا شرف بخشا۔ یہ مہم سنہ 1296ء میں سر انجام پائی۔ علاء الدین کے پاس آٹھ ہزار گھڑ سواروں پر مشتمل لشکر تھا۔ لیکن افواہ یہ پھیلائی کہ لشکر کے محض ہراول دستے میں بیس ہزار گھڑ سوار ہیں، یہ افواہ جلد ہی دیوگیری پہنچ گئی۔ نیز شاہ دیوگیری رام چندر کی اپنی فوج بھی شہزادہ سنہان کی سرکردگی میں حدود سلطنت سے دور کسی مہم میں مصروف تھی۔ چنانچہ شاہ رام چندر نے علاء الدین کے سامنے مصالحت کا ڈول ڈالا۔

تاہم معاہدہ صلح کے دستاویز پر دستخط ہونے سے قبل شہزادہ سنہان لوٹ آئے اور علاء الدین سے آمادہ جنگ ہوئے۔ اس صورت حال کو دیکھ کر علاء الدین نے اپنی آدھی فوج یعنی ایک ہزار گھڑ سواروں کو نصرت خان کی کمان میں دیوگیری شہر میں چھوڑا اور خود بقیہ فوج کو لے کر سنہان سے مقابلے کے لیے روانہ ہوئے۔ ابتدا میں علاء الدین کی فوج کو شکست ہوئی، لیکن نصرت خان کو جیسے ہی اس کی اطلاع ملی تو انھوں نے سلطان کے حکم کا انتظار کیے بغیر اپنی فوج کو لے کر میدان جنگ کی طرف روانہ ہو گئے۔ سنہان کی فوجیوں نے بیس ہزار فوجیوں کے ہراول دستہ کی افواہ سن رکھی تھی، چنانچہ جب انھوں نے نصرت خان کو آتے دیکھا تو اس غلط فہمی میں پڑ گئے کہ علاء الدین کا لشکر جرار آپہنچا ہے اور اسی دہشت میں میدان جنگ سے فرار ہو گئے۔

## حوالہ جات

### کتابیات

* 
* 
* 
* 

زمرہ:علاء الدین خلجی
زمرہ:1301ء کی وفیات
زمرہ:بھارتی مسلم شخصیات
زمرہ:ویکی ڈیٹا سے مطابقت رکھنے والی مختصر تفصیل
الغ خان

**الماس بیگ** (وفات: 1301ء یا 1302ء) جو اپنے لقب **الغ خان** سے معروف ہیں، سلطنت دہلی کے فرماں روا علاء الدین خلجی کے بھائی اور سالار تھے۔ انھیں بیانا کا اقتدار حاصل تھا۔ سنہ 1296ء میں علاء الدین خلجی کے سلطنت دہلی کی تخت نشینی میں الغ خان کا انتہائی اہم کردار رہا ہے۔ الغ خان سلطان جلال الدین خلجی کو بہلا پھسلا کر کڑا مانک پور لے آئے جہاں علاء الدین نے انھیں قتل کر دیا۔ بعد ازاں انھوں نے ملتان کا انتہائی کامیاب محاصرہ کیا اور جلال الدین کے خاندان کے بچ رہنے والے افراد کو زیر کر لیا۔

سنہ 1298ء میں خانیت چغتائی کی جانب سے منگول ہندوستان پر حملہ آور ہوئے۔ چنانچہ الغ خان ان منگولوں کے خلاف ڈٹے رہے، بالآخر ان منگولوں کو پسپا ہونا پڑا۔ علاء الدین کی اس فتح نے ان کے قد کو مزید بلند کر دیا۔ اگلے سال الغ اور نصرت خان نے متمول صوبہ گجرات پر حملہ کیا۔ اس فتح کے نتیجے میں علاء الدین کے شاہی خزانے بھر گئے۔ نیز الغ خان نے منگولوں کے خلاف معرکہ کلی میں بھی فوجی کمک کی قیادت تھی اور محاصرہ رنتھمبور (1301ء) کے ابتدائی مرحلوں کے کماندار رہے تھے۔ رنتھمبور کی مہم ختم ہونے کے کچھ مہینوں بعد الغ خان کا انتقال ہو گیا۔

## ابتدائی زندگی
الغ خان کا اصل نام الماس خان تھا۔ ان کے والد شہاب الدین مسعود خلجی خاندان کے بانی سلطان جلال الدین خلجی کے بڑے بھائی تھے۔ علاء الدین خلجی کے علاوہ الغ کے مزید دو بھائی قطلغتگین اور محمد بھی تھے۔

علاء الدین اور الغ خان دونوں کا نکاح جلال الدین خلجی کی بیٹیوں سے ہوا تھا۔ جب جلال الدین سلطنت دہلی کے تخت پر متمکن ہوئے تو انھوں نے علاء الدین کو امیر تزک اور الماس بیگ کو آخور بیگ (شہ سوار) کے منصب عطا کیے۔

## علاء الدین کی تخت نشینی
سنہ 1291ء میں سلطان جلال الدین خلجی نے علاء الدین کو صوبہ کڑا کا حاکم بنایا۔ اگلے کچھ برس میں علاء الدین نے جلال الدین خلجی کو تخت سے ہٹانے دیوگیری پر حملہ آور ہوا، فتح کے بعد ہاتھ آئے مال غنیمت کو بجائے دلی بھیجنے کے کڑا لے آیا اور یہاں سے سلطان کو معذرت نامہ روانہ کر دیا۔ تاہم الغ خان نے سلطان کو یقین دلایا کہ علاء الدین باغی نہیں ہوا ہے۔ نیز انھوں نے سلطان کو یہ کہہ کر کڑا جانے کے لیے رضامند کر لیا کہ اگر سلطان خود کڑا جا کر علاء الدین کو معاف نہ کریں تو وہ اس احساس جرم کی وجہ سے خود کشی کر لے گا۔ چنانچہ سلطان کڑا پہنچے جہاں علاء الدین نے 20 جولائی 1296ء کو انھیں قتل کر دیا۔

بعد ازاں جب علاء الدین خلجی سلطنت دہلی کے تخت پر متمکن ہوئے تو انھوں نے اپنے بھائی الماس کو "الغ خان" (عظیم خان) کا خطاب دے کر بار بیگ بنا دیا۔

## حوالہ جات

### کتابیات

* 
* 
* 
* 
* 
* 
* 

زمرہ:بھارتی سنی مسلمان
زمرہ:تیرہویں صدی کی پیدائشیں
زمرہ:چودہویں صدی کی وفیات
زمرہ:علاء الدین خلجی
زمرہ:ہندوستانی جرنیل
زمرہ:ویکی ڈیٹا سے مطابقت رکھنے والی مختصر تفصیل
زمرہ:خلجی خاندان
پروین فرزانہ ابصار

**پروین فرزانہ ابصار** علی گڑھ مسلم یونیورسٹی میں جنگلی حیات میں اپنی ماسٹرز ڈگری کی تکمیل کر رہی ہیں۔ وہ اخبارات و الیکٹرانک میڈیا کی توجہ کا مرکز 2017ء میں بن گئیں جب انھوں نے شمال مشرقی بھارت کی ریاست میگھالیہ میں کیکڑوں کی ایک نئی نسل ڈھونڈ کر نکالی جس کا نام انھی کے اوپر یعنی ٹیریٹامون ابصارم (Teretamon Absarum) رکھا گیا ہے، حالاں کہ وہ یہ دعوٰی کرتی ہیں کہ یہ نام درحقیقت ان کے والد احسان ابصار اور والدہ فرزانہ ابصار کے نام پر رکھا گیا ہے۔

## نئی دریافت کی اہمیت
پروین علی گڑھ مسلم یونیورسٹی کی اسسٹنٹ پروفیسر عروس الیاس کے تحت شعبہ جنگلاتی حیات سائنس کے تحت اپنا مقالہ تیار کر رہی ہیں۔ ان کے مطابق پروین جو صرف 29 سال کی ہیں، جانوروں کسی بھی نئی نسل کو کھوج نکالنے والے سب سے کم عمر لوگوں میں سے ایک ہے۔ یہ بجائے خود پروین کی ریاست اور ان کے ملک کے لیے فخر کی بات ہے۔ ایک اور بات جو پروین کو دیگر محقق شخصیات سے الگ کرتی ہے، وہ یہ ہے کہ پروین نے اپنی دریافت کسی امدادی تحقیق کے تحت نہیں کی بلکہ وہ یہ کام غاروں کے ماحولیاتی نظام (cave ecosystem) میں اپنی گہری دلچسپی کی وجہ سے کر پائی ہے۔

## ٹیریٹامون ابصارم
پروین کی جانب سے دریافت کیے گئے کیکڑے میں بہت ہی کم خون پایا گیا ہے۔ یہ اس وجہ سے بالکلیہ سفید یا بے رنگ ہوتا ہے۔ یہ کیکڑا تقریبًا اندھا ہوتا ہے اور غاروں کی دیواروں کے تاریک کونوں میں رہتا ہے۔اس کا قد و قامت نہایت پستہ ہے۔ ایک بالغ کیکڑا محض 2 سینٹی میٹر کا ہوتا ہے۔دیگر کیکڑوں کے بر خلاف اس کیکڑے کے بے حد باریک پاؤں پر بال ہوتے ہیں۔ 

اس تحقیق سے متعلق معلومات کی افادیت کو تسلیم کرتے ہوئے جانوروں کی زمرہ بندی کرنے والے سائنسی جریدے زوٹکسا میں یہ تحقیق اور نسل کی زمرہ بندی شائع ہونے کے لیے منظور کر لی گئی ہے۔

## ماحولیاتی حیات کے تحفظ کا جذبہ
حالاں کہ پروین اپنی تحقیق سے بے حد خوش ہیں، مگر انھوں نے بر سر عام اس غارکی نشان دہی کرنے سے انکار کر دیا جہاں سے یہ مخصوص نسل کا کیکڑا دست یاب ہوا تھا۔ یہ غالبًا ان جانداروں کے تحفظ کی وجہ سے صیغۂ راز میں رکھا گیا ہے۔

پروین کے مطابق میگھالیہ میں 1600 غاریں ہوئی ہیں، ان میں دس غاریں بھارت کی سب سے بڑی غاروں میں شامل ہیں۔ ان غاروں میں مچھلی، جھینگے، مکڑی اور ایسے باریک رینگنے والے جاندار بھی موجود ہیں جو خردبینی وجود رکھ کر بھی جب بھی کسی پتھر پر گزرتے ہیں، ایک غیر میکانیکی آنکھ کو ایسا احساس دلاتے ہیں جیسے رَگیں پتھر سے گذر رہی ہیں۔

## حوالہ جات

زمرہ:1988ء کی پیدائشیں
زمرہ:بقید حیات شخصیات
زمرہ:بھارتی مسلم شخصیات
زمرہ:جامعہ علی گڑھ کے فضلا
زمرہ:ویکی ڈیٹا سے مختلف مختصر وضاحت
ظفر خان (علائی سالار)

**حزب الدین** جو اپنے لقب **ظفر خان** کے نام سے زیادہ مشہور ہوئے، سلطنت دہلی کے فرماں روا علاء الدین خلجی کے سالار تھے۔ سلطان علاء الدین کے عہد حکومت میں ظفر خان متعدد بار ملتان، سمانا اور سیوستان کے عامل رہے۔

علاء الدین خلجی جب کڑہ کے حاکم تھے، اس وقت سے ظفر خان ان کے ساتھ رہے۔ سنہ 1296ء میں جلال الدین خلجی کے قتل کے بعد ظفر خان ہی نے اپنی سرکردگی میں علاء الدین کے لشکر کے بڑا حصے کو کڑہ سے دلی لائے تھے۔ نیز جلال الدین کے افراد خاندان کو ختم کرنے کے لیے علاء الدین کے بھائی الغ خان جب ملتان کی مہم پر روانہ ہوئے تو ظفر خان بھی ان کے ساتھ تھے۔ غالباً ظفر خان نے الغ خان کے ساتھ مل کر اس لشکر کی بھی قیادت کی تھی جس نے خانیت چغتائی کے منگولوں کو جالندھر کے مقام پر سنہ 1298ء میں سخت ہزیمت سے دوچار کیا تھا۔ بعد ازاں علاء الدین نے سیوستان کی از سر فتح کے لیے ظفر خان کو روانہ کیا جس پر منگول قابض ہو گئے تھے۔ ظفر خان اس مہم میں بھی سرخرو رہے، منگول حملہ آوروں کو مار بھگایا اور ان کے سردار کو قید کرکے دلی لے آئے۔

سنہ 1299ء میں ظفر خان معرکہ کلی میں منگولوں سے لڑتے ہوئے مارے گئے۔ مرنے سے قبل انھوں نے منگولوں کو سخت نقصان پہنچایا تھا جو منگولوں کی پسپائی کا ایک انتہائی اہم محرک سمجھا جاتا ہے۔ تاہم سلطنت دہلی کے دستاویزوں میں اس کا ذکر نہیں ملتا کیونکہ ظفر خان نے دوران میں جنگ میں علاء الدین کے احکام پر عمل نہیں کیا تھا۔

## ابتدائی زندگی
حزب الدین ظفر خان کی ابتدائی زندگی کے متعلق بہت کم معلومات دستیاب ہیں۔ پندرہویں صدی عیسوی کے وقائع نگار یحیی بن احمد سرہندی نے لکھا ہے کہ ان کا اصل نام یوسف تھا اور وہ علاء الدین کے بھانجے یعنی ان کی بہن کے فرزند تھے، جبکہ سولہویں صدی عیسوی کے مورخ عبد القادر بدایونی نے ان کا نام بدر الدین درج کیا ہے۔

ظفر خان نے علاء الدین کی افواج کی اس وقت بھی سربراہی کی جب وہ سلطان نہیں بنے تھے۔ کڑہ میں سلطان جلال الدین خلجی کے قتل کے بعد انھوں نے علاء الدین کے لشکر کی دو ٹکڑیوں میں اسے ایک کی قیادت کی اور اسے دلی خیمہ زن کیا تھا جبکہ دوسری ٹکڑی علاء الدین خلجی اور نصرت خان جلیسری کے کمان میں تھی۔ ظفر خان نے اپنے زیر کمان لشکر کو کولی (موجودہ علی گڑھ) کے راستے دلی پہنچایا تھا۔

علاء الدین خلجی نے تخت سلطنت پر متمکن ہونے کے بعد ظفر خان کو عریض ممالک (وزیر جنگ) کے منصب پر مامور کیا۔

## حوالہ جات

### کتابیات

* 
* 
* 
* 
* 

## بیرونی روابط
* *[https://books.google.com/books?id=psgNAAAAQAAJ&pg=PA157&dq=Zafar&q=Zafar Mentions of Zafar Khan] in Delhi chronicles, as recorded in *The History of India, as Told by Its Own Historians'' (Volume 3) By Sir Henry Miers Elliot

زمرہ:1299ء کی وفیات
زمرہ:بھارت کی عسکری تاریخ
زمرہ:خلجی خاندان
زمرہ:سلطنت دہلی
زمرہ:علاء الدین خلجی
زمرہ:سلطنت دہلی کے جرنیل
سنت چرنداس

تصغیر|بائیں|سنت چرنداس کی مورتی، چرنداس مندر، پرانی دہلی
**سنت چرنداس** اٹھارہویں صدی کے دوران میں دہلی کے ایک اہم ہندو مذہبی استاد تھے۔

## سوانح حیات

سنت چرنداس کو پہلے رنجیت سنگھ کہا جاتا تھا۔ وہ 1706ء میں راجستھان کے الور کے نزدیک ”ڈیرہ“ میں پیدا ہوئے۔ ان کے خاندان کا تعلق بنیار ذات (بیوپاری طبقہ) سے تھا۔

جب رنجیت سنگھ ایک چھوٹے بچے تھے تو انھوں نے ویاس کے نوعمر بیٹے اور خدا رسیدہ بزرگ شُک دیو کو رویا میں دیکھنے کا دعویٰ کیا۔

جب رنجیت 12 سال کے تھے تو ان کے والد مُرلی دھر غائب کہیں غائب ہو گئے بہت تلاش کی مگر وہ کہیں نہ ملا تو وہ اور ان کی والدہ اپنے رشتے داروں کے ہمراہ رہنے کے لیے دہلی منتقل ہو گئے۔

بیس سال سے کم عمر میں رنجیت سنگھ جنگل میں جا کر ریاضت میں وقت گزارتے تھے۔ انیس سال کی عمر میں انھوں نے شُک دیو سے ملاقات کرنے کا دعویٰ کیا اور ملاقات میں شُک دیو نے ان کو زاہدانہ زندگی گزارنے کو کہا اور ان کو شیام چرنداس یعنی ”کرشن کے قدموں کے غلام“ کا نام دیا۔

چرنداس نے پھر چودہ سال تنہائی میں گزارے، یوگا کی اور سچے دل سے عبادت کی۔ وہ دہلی کے باہر کے بیابان کی ایک غار میں رہتے تھے۔

سنہ 1738ء میں چرنداس نے دہلی میں پیروکاروں کو منظور کرنا شروع کر دیا اور باقی کی ساری زندگی میں مضافاتی علاقوں میں جا کر تعلیم دینا جاری رکھا۔

چرنداس نے سنہ 1782ء میں وفات پائی۔

## تعلیمات
چرنداس لگ بھگ بیس کتب کے مصف تھے۔ ان میں سے اکثر نظموں اور کرشن کی جاں نثارانہ عبادت (بھکتی) کی شکل میں ہیں۔

انھوں نے مختلف اپنشدوں، خصوصاً کٹھ اپنشد، اور خصوصی یوگا کے طریقوں، خصوصاً پرانایام (سانس کو قابو کرنا) پر تفسیریں لکھیں۔

ان کی دو اہم شاگردنیاں سیھجو بائی اور دیائی بائی، دونوں خواتین بھی اپنی شاعری کے لیے مشہور ہیں۔ 

## حواشی

## حوالہ جات

* 
* 
* 

زمرہ:1703ء کی پیدائشیں
زمرہ:1782ء کی وفیات
زمرہ:1785ء کی وفیات
زمرہ:اٹھارہویں صدی کے ہندو مذہبی رہنما
زمرہ:دہلی کے اسکالر
زمرہ:ہندو سنت
زمرہ:بندوستانی ہندو سنت
زمرہ:ہندوستانی ہندو سنت
زمرہ:یوگی
یوضا آصف

**حضرت یوضا آصف** یا **یوضا آصف** یا **یوز آصف** ایک مسلم صوفی ولی اور واعظ تھے جن کا مزار روضہ بل سری نگر، کشمیر میں واقع ہے۔

1747ء میں سری نگر کے ایک مقامی صوفی مصنف خواجہ محمد اعظم دیدہ مری نے بتایا کہ روضہ بل پردیس سے آنے 

One of the prophets and prince Yusa is the tomb of Asif.

## مزید دیکھیے

In Susan Olsson's research, she has determined that the Rosa Ball site has always been associated with Jesus because of the abundance of Christian relics found inside the tomb since 79 AD, including "The Rod of Jesse (Father of King David)," "The Rishi Nama (history of the Rod)" , stone carvings of the crucifixion wounds, and more.  The pictures and identification are in this book, "Jesus in Kashmir, the Lost Tomb. (2003/2019, Gateway Publishing, ).
* ضلع سرینگر
* وادی کشمیر

## حوالہ جات

زمرہ:سری نگر
زمرہ:قرون وسطی کے مسلمان
زمرہ:کشمیری صوفی اولیا
زمرہ:احمدیہ
زمرہ:ہندوستانی صوفی اولیا
زمرہ:عیسی ابن مریم اسلام میں
زمرہ:روایات میں مذکور شخصیات
زمرہ:یسوع مسیح
زمرہ:تصلیب مسیح کی تردید
زمرہ:سری نگر کی شخصیات
زمرہ:مذہب میں پہلی صدی
زمرہ:جموں و کشمیر میں مذہب
رام چندر، دیوگیری

**رام چندر** (حکمرانی: 1271ء – 1311ء) جو **رام دیو** کے نام سے بھی مشہور ہیں، ہندوستان کے خطہ دکن کے مشہور شاہی سلسلہ یادو کے ایک حکمران تھے۔ انھوں نے اپنے چچا زاد بھائی امانا کے خلاف سلطنت کے پایہ تخت دیوگیری میں علم بغاوت بلند کیا، بغاوت کامیاب ہوئی اور تخت سلطنت پر رام چندر وراجمان ہوئے۔ انھوں نے اپنے عہد حکومت میں ہمسایہ ہندو مملکتوں پرمار، واگھیلا، ہوئے سل اور کاکتی وغیرہ سے جنگ کرکے ان پر فتح حاصل کی اور ان کے علاقے اپنی سلطنت میں شامل کیے۔

سنہ 1296ء میں رام چندر پر سلطان دہلی علاء الدین خلجی کی فوج حملہ آور ہوئی تو انھوں نے سلطان کی خدمت میں سالانہ خراج ادا کرنے کی شرط پر مصالحت کر لی۔ سنہ 1303 اور 1304 میں جب سلطان کو خراج کی رقم نہیں پہنچی تو انھوں نے رام چندر کو تخت دلی کا مطیع بنانے کے لیے ملک کافور کی قیادت میں اپنا لشکر روانہ کیا۔ چنانچہ اس کے بعد رام چندر تخت دلی کے وفادار رہے اور اپنی ہمسایہ ریاستوں کاکتی اور ہوئے سل پر لشکر کشی میں سلطانی افواج کی مدد کی۔

## ابتدائی زندگی
رام چندر یادو بادشاہ کرشن کے فرزند تھے۔ سنہ 1260ء میں جب کرشن کی وفات ہوئی تو غالباً رام چندر اس وقت نوعمر تھے، چنانچہ ان کے چچا مہادیو تخت سلطنت پر جلوہ افروز ہوئے۔ بعد ازاں سنہ 1270ء میں جب مہادیو کے بیٹے امانا تخت نشین ہوئے تو رام چندر نے تخت پر اپنا دعویٰ پیش کیا۔ سلطنت کے اکثر بڑے اہلکار اور سالار شاید رام چندر ہی کو تخت کا جائز وارث خیال کرتے تھے۔ اس خیال کا ثبوت اس واقعہ سے ملتا ہے کہ رام چندر کے اس دعوے کے بعد مہادیو کے وفادار درباری ہیمادری پنت اور ٹکاما بھی امانا کو چھوڑ کر رام چندر کی حمایت کرنے لگے تھے۔

## جانشین
رام چندر کے دو بیٹے تھے، بلّال اور بھیم۔ ان دونوں میں سے بھیم کوکن چلے گئے اور وہاں انھوں نے ماہکوتی (موجودہ ماہم، ممبئی) میں اپنی سلطنت کی بنیاد رکھی۔
## حوالہ جات

### کتابیات

* 
* 
* 
* 
* 
* 

زمرہ:تیرہویں صدی کے ہندوستانی بادشاہ
زمرہ:چودہویں صدی کے ہندوستانی بادشاہ
زمرہ:دیوگیری کے یادو
زمرہ:ویکی ڈیٹا سے مطابقت رکھنے والی مختصر تفصیل
آٹو شنکر

**آٹو شنکر** (جنوری 21، 1954ء – اپریل 27، 1995ء) بھارت کے ایک سلسلہ وار قاتل کی عرفیت تھی، جس کا حقیقی نام گوری شنکر تھا۔

## قتل کے واقعات
شنکر اور اس کا گروہ، جس میں اس کا چھوٹا بھائی آٹو موہن اور ساتھی ایلڈین اور شیواجی، نیز جیا ویلو، راجا رامن، روی، پلانی اور پرم سیوم کو چھ قتول کا خاطی پایا گیا تھا جو دو سال 1988–1989 کے بیچ انجام پائے تھے۔ انھیں للیتا، سُدالائی، سمپت، موہن، گوویند راج اور روی کے قتل کے مقدمے کا سامنا کرنا پڑا تھا۔ مظلومین کے جسم یا تو جلائے گئے تھے یا رہائشی گھروں میں دفنائے گئے تھے۔

1988ء کے اواخر میں تقریبًا چھ مہینے کی میعاد کے اندر نو تیرہ اور بیس سال کے بیچ کی لڑکیاں چینائی کے تھروونمیور طبقے سے غائب ہو چکی تھیں۔ شروع میں جانچ کنندوں کا خیال تھا کہ ان لڑکیوں کو قحبہ گری کے لیے ان کے خاندانوں کی جانب سے بیچا گیا کیوں کہ وہ لوگ شادی کے لیے جہیز نہیں دے سکتے تھے۔ مگر رشتے داروں کی جانب سے مسلسل تردید کے بعد کوئی اور توجیہ کی تلاش تھی۔

اس کے بعد دسمبر میں ایک اسکولی لڑکی جس کا نام سُبا لکشمی تھا، یہ دعوٰی کرنے لگی کہ ایک آٹو ڈرائیور اسے ایک شراب کی دکان کے سامنے اغوا کرنے کی کوشش کر رہا تھا۔ مقامی شراب کی دکانوں کے پیچھے جال بچھائے رکھتے ہوئے رہنے سے جاسوسوں کو یہ پتہ چلا کہ شنکر نام کا آٹو ڈرائیور ان جرائم کے پیچھے تھا۔ وہ ان کے مظلوموں کے جسموں کو سپرد آتش کرتا تھا اور باقی محصلہ مواد کو خلیج بنگال میں ڈال دیتا تھا۔ اس کی اگلی صبح پولیس مشتبہ شخص کو پکڑ لی جسے پورا ملک راتوں رات "آٹو شنکر" کے نام سے جاننے لگا۔

## مقدمہ
شنکر کا مقدمہ چینگل پٹو سیشن کورٹ مکمل ہوا؛ اسے اپنے ساتھیوں ایلڈین اور شیواجی کے ساتھ 31 مئی 1991ء کو پھانسی کی سزا سنائی گئی تھی۔ آٹو شنکر کو سالیم جیل میں پھانسی کی سزا دی گئی تھی۔

## ساتھیوں کو سزا
2002ء میں شنکر کے پانچ مصاحبین کو مجسٹریٹ کی جانب سے خاطی پائے جانے کے بعد چھ مہینے قید با مشقت کے لیے بھیجے گئے۔  شنکر کے جرم میں شریک حسب ذیل لوگ تھے: شنکر کا بھائی موہن، سیلوا (عرفیت سیلوا راج) اور جیل کے واڈین کنن، بالن اور رحیم خان۔ انھیں *مجرمانہ سازش* اور *کسی شخص قانونی روک میں مزاحمت یا اڑچن* کا قصور وار پایا گیا

اس کے بعد موہن کو چھ قتل کے معاملوں میں خاطی پایا گیا اور اس وجہ سے تین سزائے عمر قید(یں) دی گئی۔ موہن چینائی مرکزی قید خانہ سے بھاگنے کی کوشش اگست 1990ء میں کر چکا ہے۔ تاہم اسے پونے میں 25 جون، 1992ء کو گرفتار کیا گیا۔ 

## رد عمل
تمل ناڈو پولیس کے زائد ڈائریکٹر جنرل نے آٹو شنکر پر بننے والی فلم کے بارے میں کہا کہ فلم یک طرفہ کہانی ہے اور کے وجے کمار شنکر مجرم بنانے کے ذمے دار ہیں۔ یہ بات انھوں نے "جرائم اور میڈیا" کے عنوان پر کیرلا میں ہوئی سیمینار کے دوران میں کہا۔

## وراثت
فلم *[[پولن ویسرانائی]]*، جس کی ہدایت سیلو نے کی تھی، جزوی طور پر آٹو شنکر سے متاثر ہے۔ 1990ء میں ایک
ٹی وی سیریز آٹو شنکر کے اوپر کیا گیا۔

اس کے علاوہ آر کے *[[پولن ویسارانئی]]* جس کی ہدایت آر کے سیلوامنی نے کی تھی۔ سونی ٹی وی نے طور خاص
کرائم پٹرول ٹی وی سیرتیل میں ایک ایپی سوڈ تیار کر چکی ہے۔

## مزید دیکھیے
* بئر مین
* چارلس سوبراج
* جوشی ابھینکر سلسلہ وار قتل کے معاملے
* نوئیڈا کے سلسلہ وار قتل
* رمن راگھو
* بھارت میں سزائے موت

## حوالہ جات

زمرہ:1995ء کی وفیات
زمرہ:بھارت سے سزائے موت بذریعہ پھانسی پانے والے
زمرہ:بھارتی سلسلہ وار قاتل
زمرہ:بھارتی قاتل قرار شخصیات
زمرہ:بھارتی مجرمین
زمرہ:تمل ناڈو میں جرم
زمرہ:سزائے موت یافتہ بھارتی شخصیات
زمرہ:مرد سلسلہ وار قاتل
زمرہ:ویکی ڈیٹا سے مختلف مختصر وضاحت
زمرہ:زن کشی
زمرہ:بیسویں صدی میں بھارت سے سزائے موت یافتہ شخصیات
زمرہ:پھانسی لگائے گئے لوگ
محمد اعظم دیدہ مری

**خواجہ محمد اعظم کول دیدہ مری** (متوفی 1765ء) فارسی زبان کے ایک صوفی کشمیری مصنف تھے۔ خواجہ سے مراد ”استاد“، کول خاندانی نام ہے یعنی پنڈت۔ سری نگر کے محلہ دیدہ مر میں پیدا ہونے کی وجہ سے ان کو دیدہ مری کہا جاتا ہے۔

1747ء میں انھوں نے فارسی زبان ”واقعات کشمیر“ نامی کتاب شائع کی، اسے ”تاریخ اعظمی“ بھی کہا جاتا ہے۔ واقعات کشمیر کے اردو تراجم منشی اشرف علی (دہلی، 1846ء)، اور خواجہ حمید یزدانی (جموں، 1988) نے شائع کیے۔ دیدہ مری کی وفات کے بعد ان کے بیٹے خواجہ محمد اسلم نے ان کی اس تصنیف میں ”گوہر عالم“ (فارسی میں جوہر کو گوہر کہتے ہیں) نامی حصہ شامل کیا۔

## حوالہ جات

زمرہ:فارسی زبان کے مصنفین
زمرہ:1765ء کی وفیات
زمرہ:اٹھارویں صدی کے ہندوستانی مؤرخین
زمرہ:صوفی شعرا
زمرہ:سری نگر کی شخصیات
زمرہ:سال پیدائش نامعلوم
زمرہ:جموں و کشمیر کے اسکالر
زمرہ:جموں و کشمیر کے نامکمل مضامین
زمرہ:بھارتی مصنفین کے نامکمل مضامین
سروج خان

**نرملا ناگ پال**، مشہور نام **سروج خان** (پیدائش 22 نومبر 1948ء- 3جولائی 2020ء) بالی ووڈ کی ممتاز بھارتی رقص کوریو گرافر تھیں ۔ سروج کی پیدائش ریاست بمبئی (مہاراشٹر)، بھارت میں ہوئی۔ چالیس سالہ پیشہ ورانہ زندگی میں اس نے 300 سے زائد گانوں کی کوریو گرافی کی۔رقص کی قسم مجرا اور بالی ووڈ کی پہلی کوریو گرافر کے طور پر جانی جاتی تھیں ۔ 

حرکت قلب بند ہونے سے 3 جولائی 2020 میں ان کا انتقال ہو گیا۔ 

## ذاتی زندگی
نرملا کی پیدائش تقسیم ہند کے بعد اس وقت ہوئی جب اس کے والدین ہجرت کر کے بمبئی منتقل ہوئے۔ نرملا کی فنی زندگی کا آغاز تین سال کی عمر میں بچہ اداکار کے طور پر فلم **نذرانہ** سے ہوا جس میں وہ شیاما کی بچی بنائی گئیں۔ 1950ء کی دہائی میں وہ پس منظر میں بطور اضافی رقاصہ آنے لگی۔ کوریو گرافر بی سوہن لال کی ماتحتی میں کام کرتے وقت اس نے رقص کی تربیت حاصل کی، جس سے انھوں نے 13 سال کی عمر میں شادی کر لی جبکہ سوہن لال کی عمر اس وقت 43 سال تھی اور وہ 4 بچوں کا باپ تھا۔تین بچوں کی پیدائش کے بعد اس جوڑے میں علیحدگی ہو گئی۔  علیحدگی کے بعد نرملا نے سردار روشن خان سے 1975 میں شادی کر لی اور اپنا اسلامی نام منتخب کر لیا۔اس شادی سے سروج کی ایک بیٹی سکینہ خان ہے جو دبئی میں ایک رقص گاہ چلاتی ہے۔

## پیشہ ورانہ زندگی
پہلے پہل بطور نائب کوریوگرافر اور بعد میں فلم گیتا میرا نام (1974ء) سے ایک آزاد کوریوگرافر کے طور پر کام کرنے لگی۔ البتہ، قابل ذکر کام کرنے میں کئی سال لگے، اس نے سری دیوی پر: فلم نگینہ (1986ء)، مسٹر انڈیا (1987ء) میں گانا **ہوا ہوائی** اور چاندی فلم (1989ء)، اس کے بعد مادھوری ڈکشت کے ساتھ مقبول گانے ایک دو تین فلم تیزاب (1988ء)، تما تما لوگ فلم تھانیدار (1990ء)، اور دھک دھک کرنے لگا گانے اور فلم بیٹا (1992ء) میں کوریو گرافی کی اور خوب تعریف سمیٹی۔

اس کے بعد بالی ووڈ کی انفرادی طور پر کام کرنے والی سب سے کامیاب کوریوگرافر بن گئی۔

2014ء میں، سروج خان نے ایک بار پھر مادھوری کے ساتھ فلم *[[گلاب گینگ]]* میں کام کیا۔ سروج خان رشی ہود یونیورسٹی کے مشاورتی بورڈ پر بھی رہیں۔ 

## تنازع
اپریل 2018ء میں، کاسٹنگ کاؤچ کی حمایت میں بیان دیا کہ، شوبز میں لڑکی کو ریپ کرکے چھوڑ نہیں دیا جاتا بلکہ اسے روزگار دیا جاتا ہے۔ تاہم بعد ازاں ٹوئٹر اور فیس بک پر سخت تنقید پر انھوں نے معافی مانگ لی۔

## وفات
سروج خان کو 17 جون، 2020ء کو ممبئی میں باندرہ کے گرو نانک اسپتال میں داخل کیا گیا تھا اور سانس لینے میں تکلیف کی شکایت درج کی گئی تھی اور 3 جولائی 2020ء رات 1:52 بجے بندش قلب کی وجہ سے ان کا انتقال ہو گیا۔ شدید ذیابیطس اور اس سے متعلق بیماری تھی، ان کی کووڈ-19 کی رپورٹ منفی تھی۔ موت کے وقت وہ 71 سال کی تھیں۔ سروج خان کے بعد اس کے شوہر بی سوہن لال، بیٹے حامد خان اور بیٹیاں حنا خان اور سکینہ خان ہیں۔

## مزید دیکھیے
* فرح خان

## حوالہ جات

## بیرونی روابط
* 

زمرہ:1948ء کی پیدائشیں
زمرہ:بھارت میں مرض-متعلقہ اموات
زمرہ:بھارتی خواتین کوریوگرافر
زمرہ:بھارتی رقاصائیں
زمرہ:بھارتی میر رقص
زمرہ:سندھی شخصیات
زمرہ:فلم فیئر فاتحین
زمرہ:مہاراشٹر کی خواتین فنکار
زمرہ:مہاراشٹر کے رقاص
زمرہ:ہندوستانی سابقہ ہندو
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے بھارتی رقاص
زمرہ:بیسویں صدی کی بھارتی فنکارائیں
زمرہ:اکیسویں صدی کی بھارتی فنکارائیں
زمرہ:نو مسلمین
زمرہ:میر رقص
زمرہ:قومی فلم اعزاز (بھارت) فاتحین
زمرہ:بھارتی مسلم شخصیات
جامعہ شہید ذوالفقار علی بھٹو برائے طب

**جامعہ شہید ذو الفقار علی بھٹو برائے طب** یا **شہید ذو الفقار علی بھٹو طبی جامعہ**  اسلام آباد، پاکستان میں واقع ایک جامعہ ہے جو 21 مارچ 2013ء کو پارلیمان کے ایک قانون کے ذریعے قائم ہوئی.
## حوالہ جات

زمرہ:درس گاہ
زمرہ:پاکستان میں طبی درسگاہیں
زمرہ:ذوالفقار علی بھٹو کی یادگاریں
شہید ذوالفقار
شہید ذوالفقار
زمرہ:پاکستان میں 2013ء کی تاسیسات
زمرہ:2013ء میں قائم ہونے والے تعلیمی ادارے
تانڈو

تصغیر|شیو کا رقص
[تصغیر|220px|شیو نٹ راجن، [تمل ناڈو، چول سلطنت، ہندوستان]]
**تانْڈو** یا **تانْڈو نِرْتْیَہ** بھگوان شنکر کی طرف سے کیا جانے والا ایک الوکک یا فوق العادت رقص ہے۔ شیو کے تانڈو کو ایک جسمانی طاقت والا رقص بتایا جاتا ہے جس کے ذریعے وہ تخلیق، حفاظت اور خاتمے کا عمل کرتے ہیں۔ تانڈو دو قسم کے ہوتے ہیں۔ **ردُر تانڈو** میں شیو اپنی غضبناک روپ میں ہوتے ہیں، یہی تانڈو کائنات کی تخلیق کا باعث ہے اور بعد میں یہی اس کائنات کو ختم کر سکتا ہے اور حتیٰ کہ بھگوان شیو خود بھی اس سے ہلاک ہو سکتے ہیں۔ **آنند تانڈو** میں شیو اپنی خوشگوار حالت میں ہوتے ہیں۔ شیو سدھانت عقیدہ میں بھگوان شیو کو بطور ”نٹ راج“ (سب سے بڑا رقاص) رقص کا بلند و برتر خدا سمجھا جاتا ہے۔

”تانْڈو“ رقص کا نام بھگوان شنکر کے خدمت گار تانڈو نامی شخص پر ہے جنھوں نے بھرت (ناٹیہ شاستر کے مصنف) کو تانڈو کے دو طریقے کرن (करण) اور انگہار (अंगहार) سکھائے تھے۔

شیو کے تانڈو کے جواب میں شیو کی بیوی پاروتی کے کیے گئے رقص کو لاسیہ کہتے ہیں، جس میں جسم کی حرکت دھیمی، پیراستہ اور کبھی کبھی پُرشہوت ہوتی ہے۔ کچھ اسکالر لاسیہ کو تانڈو کی مؤنث شکل سمجھتے ہیں۔ لاسیہ کی دو اقسام ”جرِت لاسیہ“ اور ”یووک لاسیہ“ ہیں۔

ہندو مقدس کتب میں شیو اور دوسرے دیووں کے تانڈو کرنے کے مختلف واقعات کا ذکر ہے۔ جب ستی (شیو کی پہلی پتنی جس کا نیا جنم پاروتی ہے) نے دکش کے یگیہ میں اگنی کُنڈ (قربانی کی آگ) میں کود کر اپنی جان دے دی تو روایت ہے کہ شیو نے اپنا غصہ اور غم ظاہر کرنے کے لیے رُدر تانڈو کیا تھا۔ ”شیو پردوش ستوتر“ کے مطابق جب شیو ”سندھیا تانڈو“ کرتے ہیں تو دوسرے بھگوان جیسے کہ برہما، وشنو، سرسوتی، لکشمی اور اِندر موسیقی کے آلات بجا کر شیو کی حمد و ثنا کرتے ہیں۔

## حوالہ جات

زمرہ:ہندو علم الاساطیر
زمرہ:ہندوستان کے رقص
زمرہ:شیومت
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندو معبود
زمرہ:ہندومت
سوامی ناراین

**سوامی ناراین** (3 اپریل 1781&nbsp;– 1 جون 1830) یا **سہجانند سوامی**، ایک یوگی اور تارک الدنیا شخص تھے جن کی تعلیمات کے ذریعے ہندوؤں کے مرکزی عقائد دھرم، اہنسا اور برہماچاریہ دوبارہ رواج پائے۔ سوامی ناراین کے پیروکار ان کو بھگوان کا اوتار سمجھتے ہیں۔

سوامی ناراین کا پیدائشی نام **گھن شیام پانڈے** تھا، وہ سنہ 1781ء کو چھپیہ، اتر پردیش، ہند میں پیدا ہوئے۔ سنہ 1792ء کو 11 سال کی عمر میں انھوں نے بھارت کی سات سالہ یاترا کا آغاز کیا اور ”نیل کنٹھ ورنی“ کا نام اپنایا۔ اس یاترا کے دوران میں انھوں نے فلاح و بہبود کا کام کیا اور لگ بھگ سنہ 1799ء کو یاترا کے 9 سال اور 11 ماہ بعد وہ ریاست گجرات میں بس گئے۔ سنہ 1800ء کو وہ اپنے گرو سوامی رامانند کے اودھو سمپردائے میں شامل ہو گئے اور ان کو گرو ن ”سہجانند سوامی“ کا نام دیا۔ سنہ 1802ء میں سوامی ناراین کے گرو نے اپنی وفات سے قبل اودھو سمپردائے کی قیادت ان کو سونپ دی۔ سہجانند سوامی ایک جماعت اکھٹا کر کے انھیں سوامی ناراین منتر سکھاتے تھے۔ اسی وجہ سے وہ ”سوامی ناراین“ مشہور ہو گئے۔ اور اودھو سمپردائے کا نام ”سوامی ناراین سمپردائے“ مشہور ہو گیا۔

سوامی ناراین نے برطانوی راج کے ساتھ اچھے تعلقات قائم کیے تھے۔ ان کے نہ صرف مختلف مکاتب فکر کے ہندو پیروکار تھے بلکہ کچھ مسلمان اور زرتشتی بھی ان کے پیروکار تھے۔ اپنی زندگی کے عرصے میں انھوں نے چھ مندر قائم کیے اور اپنے فلسفے کی تبلیغ کے لیے 500 پرم ہنس مامور کیے۔ سنہ 1826ء میں سوامی ناراین نے ایک سماجی اصولوں کی کتاب ”شکشا پتری“ تحریر کی۔ انھوں نے 1 جون 1830ء کو گدھادا، گجرات میں وفات پائی اور ہندو رسوم کے تحت ان کا انتم سنسکار ہوا اور ان کی راکھ کو جھیل میں بہا دیا گیا۔ سوامی ناراین نے اپنی سے قبل اپنے دو سوتیلے بھتیجوں کو بطور آچاریہ مامور کیا تاکہ وہ سوامی ناراین سمپردائے (فرقے) کے علاقوں کی سربراہی کریں۔ سوامی ناراین خواتین اور غریب، کی اصلاح اور یگیوں (آگ کی قربانیوں) کو بڑے پیمانے پر کرنے کا بیڑا اٹھانے کے لیے سوامی ناراین سمپردائے (سوامی ناراین فرقہ) میں یاد کیے جاتے ہیں۔

## حوالہ جات

## مآخذ
* 
* 
* 
* Reginald Heber Lord Bishop of Calcutta - Narrative of a Journey Through the Upper Provinces of India, from Calcutta To Bombay, Volume 2

## بیرونی روابط

;سوامی ناراین سمپردائے
* The Ahmedabad Gadi of the Swaminarayan Sampraday
* The Vadtal Gadi of the Swaminarayan Sampraday
* BAPS
* Shree Swaminarayan Gurukul Rajkot
;دیگر
* 
* 
* 

زمرہ:1781ء کی پیدائشیں
زمرہ:1830ء کی وفیات
زمرہ:اٹھارہویں صدی کے ہندو مذہبی رہنما
زمرہ:سترہویں صدی کے ہندو مذہبی رہنما
زمرہ:نئی مذہبی تحریکوں کے بانی
زمرہ:ویشنو مت
زمرہ:ویشنوی سنت
زمرہ:ہندوستانی ویشنوی شخصیات
زمرہ:علاقائی ہندو دیوتا
زمرہ:بھارتی الٰہیات دان
زمرہ:انیسویں صدی کے ہندو مذہبی رہنما
زمرہ:انیسوی صدی کے الٰہیات دان
زمرہ:ہندوستان کے ہندو روحانی گرو
زمرہ:ہندو مصلحین
زمرہ:گجرات (بھارت)
زمرہ:مذہبی قائدین
زمرہ:اتر پردیش کی شخصیات
زمرہ:ہندو
زمرہ:ہندومت
زمرہ:پیروکاروں کی جانب سے اوتار سمجھی جانے والی شخصیات
زمرہ:سوامی نارائن سمپردائے
زمرہ:ویشنومت کے مذہبی رہنما
زمرہ:وششٹ ادویت ویدانت
محمد سعید نوری

**محمد سعید نوری** بھارتی سنی عالم دین اور ممبئی میں قائم رضا اکیڈمی کے بانی اور صدر ہیں۔ سعید نوری رضا اکیڈمی کے ذریعے فلاحی کام کرتے رہتے ہیں۔ رضا اکیڈمی سیکنڑوں کتابیں اور رسالے شائع کر چکی ہے۔ انھوں نے گجرات فسادات، بریلی فسادات، کشمیری سیلاب اور نیپالی زلزلہ میں بھی امدادی اور خیراتی سرگرمیاں انجام دی ہیں۔ رضا اکیڈمی کے بینر کے تحت ملک بھر میں ان کی کوششوں کے ذریعہ بڑے پیمانے پر ریلیوں اور احتجاج کیے جا چکے ہیں۔

## رضا اکیڈمی کا قیام
محمد سعید نوری بریلوی مکتب فکر کے عالم دین اور صوفی مصطفٰی رضا خان کے مرید ہیں، انھوں نے رضا اکیڈمی کے نام سے ادارہ قائم کیا ہے، جو احمد رضا خان کے افکار و نظریات اور علمی خدمات کے احیا کے لیے کام کرتا ہے۔ ادارہ کئی زبانوں میں انتہائی کم نرخ پر کتابیں شائع کرتا ہے اور ایک سالنامہ۔ بھارت بھر میں اکیڈمی کی 32 شاخیں ہیں اور یہ اہلسنت کی نمائندہ تنظیم گردانی جاتی ہے۔ سعید نوری نے بھارت میں اقلیتوں کے حقوق کے لیے پرامن آواز بلند کی ہے اور بھارت میں اقلیت مخالف واقعات پر پرزور احتجاج کرتے ہیں۔
بنکلہ دیؤ میں حملوں کے بعد تنظیم نے ذاکر نائیک کے خلاف مہم چلائی کہ ان پر پابندی لگائی۔ اسی طرح ایرانی فلم ساز کی اسلامی پیغمبر متعلقہ فلم میں اے آر رحمان کے گانوں کی وجہ سے ان پر بھی فتوی دیا گیا اور حالیہ مہینوں میں ملیالم فلم میں اسلامی گیت پر لڑکی کی غیر اسلامی حرکتوں کے ساتھ وڈیو پر بھی شدید احتجاج کیا اور فلم میں سے متعلقہ سین نکالنے کا مطالبہ کیا۔

## فلاحی کام
سعید نوری نے گائے گائے بھارت بھر میں ہونے والے قدرتی حادثات یا فسادات وغیرہ میں فلاحی و خیراتی کام کرتے ہیں، آسام فسادات، گجرات فسادات، کشمیر میں سیلاب، نیپال میں زلزلہ وغیرہ کے واقعات میں انھوں نے فلاحی کام کیا ہے۔
## مزید دیکھیے
* رضا اکیڈمی
* احمد رضا خان
* ارشد القادری
* احمد سعید کاظمی
* حامد رضا خان
* عبید اللہ خان اعظم

## حوالہ جات

## بیرونی روابط
* صفحۂ اول

زمرہ:بھارت کے سنی علما
زمرہ:بریلوی مکتب فکر کی شخصیات
زمرہ:بقید حیات شخصیات
زمرہ:بھارتی ناشرین (شخصیات)
آٹو شنکر (فلم)

**آٹو شنکر (فلم)** ایک 2005ء کی کنڑا زبان کی فلم ہے جس میں اوپیندرا، شلپا شیٹی، رادھیکا کماراسوامی اور سدھا رانی نے کام کیا۔ اس فلم کی ہدایت ڈی راجندر بابو نے کی اور فلم سازی رامو نے انجام دی جو رامو اینٹر پرائزیز سے تعلق رکھتے ہیں۔

اس فلم کو مختلف جگہوں پر فلمایا گیا، جن میں آسٹریلیا، فن لینڈ، بنگلور پیلس، میسور لیمپ فیکٹری۔۔ میسور شامل تھے۔ اس فلم کو تمل میں "آنوکاری" اور ہندی میں " شلپا - دی بیگ ڈان" کے طور ڈب کیا گیا۔ اسی فلم کو ملیالم میں "سرپا سُندری" کے طور ڈب کیا گیا۔

## کہانی
شنکر (اوپیندرا) ایک متوسط طبقے کا آٹو ڈرائیور ہے۔ وہ ملن سار اور خوش مزاج ہے۔ مایا (شلپا شیٹی) ایک ساہوکارا ہے جو رئیس خاندان سے تعلق رکھتی ہے۔ اسے ایک بگڑے ہوئے کردار کے طور پیش کیا گیا ہے۔ وہ بے دھڑک طریقے سے غریبوں کو دیے گئے قرض کو وصول کرتی رہتی ہے اور اس مقصد کے لیے وہ بہت ہی ناگفتہ بہ طریقوں کو استعمال کرتی ہے۔ وہ ایک خان ڈان کی بیٹی ہے۔

آٹو شنکر غریبوں کا دفاع کرتا ہے اور ساہو کاروں کا مقابلہ کرتا ہے۔ کئی دل چسپ مڈ بھیڑ اس وجہ سے شروع ہوتی ہیں، اس کے بعد مایا اپنی ساری جائداد اور وقار کھو دیتی ہے۔ یہ بھی آشکارا ہوتا ہے وہ خاتوں ڈان کی حقیقی بیٹی نہیں ہے۔ اس اسے ایک سبق ملتا ہے کہ وہ اپنے رویے میں تبدیلی لاتی ہے۔ وہ بدل جاتی ہے اور شنکر اسے اپنا لیتا ہے کیوں کہ یہ دونوں ایک دوسرے کی محبت میں ڈوب جاتے ہیں۔ شنکر بالآخر سبھی بد نما گروہی ارکار سے لڑتا ہے، جن کی سرکردگی خاتون ڈان کرتی ہے اور غریبوں کے ساتھ کی جانے والی ہر ناانصافی کا خاتمہ کرتا ہے۔

## اداکار
1۔ اوپیندرا آٹو شنکر کے طور پر 
2۔ شلپا شیٹی مایا کے طور 
3۔ سدھا رانی 
4۔ رادھیکا کماراسوامی

## حوالہ جات

زمرہ:آسٹریا میں عکس بند فلمیں
زمرہ:بنگلور میں فلم سیٹ
زمرہ:بھارتی فلمیں
زمرہ:فن لینڈ میں عکس بند فلمیں
زمرہ:کنڑا زبان کی فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ڈی راجندر بابو کی ہدایت کاری میں بننے والی فلمیں
زمرہ:انٹر کلاس رومانس کے بارے میں فلمیں
زمرہ:بھارتی رومانوی ایکشن فلمیں
سریندر سائی

**سریندر سائی** بھارت کی ریاست اوڈیشا کے ایک مشہور مجاہد آزادی رہ چکے ہیں۔ ان کی اور ان کے معاون ساتھیوں کی کوششوں کی وجہ سے اور کئی دوسروں نے برطانیویوں کی مزاحمت کی اور کامیابی سے مغربی اوڈیشا کے علاقے کو ایک عرصے تک برطانوی حکمرانی سے بچائے رکھا تھا، حالاں کہ اس کی وجہ سے ان کے کچھ ساتھیوں کو انگریز حکومت نے خاموشی سے مار ڈالا، کچھ کو سزائے کالا پانی کے لیے اس وقت کم آبادی والے خطرناک انڈمان و نکوبار جزائر بھیجا گیا تھا۔ کچھ ساتھی اور خود سریندر سائی اسیری کی حالت ہی میں دنیا سے رخصت ہو گئے تھے۔

## پیدائش
اوڈیشا کا سمبلپور ضلع سریندر سائی کا مقام پیدائش ہے۔ وہ یہاں 23 جنوری 1809ء میں پیدا ہوئے جو لپنگا کے نزدیک جھارسوگوڑا کے راستے میں سمبلپور کے شمال میں 40 کیلو میٹر کے فاصلے پر ہے۔ ان کے والد کا نام دھرما سنگھ تھا۔ وہ اپنے والدین کی سات اولاد میں سے ایک تھے۔

## انگریزوں سے کڑی مزاحمت
سریندر سائی اور ان کے ساتھی مادھو سنگھ، کُنال سنگھ، کُنجل سنگھ، آئری سنگھ، بَیری سنگھ، اُدانت سنگھ، اُجل سائی، کاگیشور داؤ، سالے گرام بریہا، گوویند سنگھ، پہاڑ سنگھ، رجی سنگھ گھسیا، کمل سنگھ، ہٹی سنگھ، سالک رام بریہا، لوک ناتھ پانڈا/ گڑتیا، مرتیونجے پانی گرہی، جگ بندھو ہوٹا، پدم ناوے گرو، تری لوچن پانی گرہی اور کئی دوسروں نے برطانیویوں کی مزاحمت کی اور کامیابی سے مغربی اوڈیشا کے علاقے کو ایک عرصے تک برطانوی حکمرانی سے بچائے رکھا تھا۔ اس وجہ سے وہ برطانوی حکومت کے لیے باعث فکر بنے ہوئے تھے جب کہ آج بھی اوڈیشا میں انھیں اور ان کے ساتھیوں کو ہیرو کا درجہ دیا جاتا ہے۔

## برطانوی حکومت کی سخت سزائیں
سریندر سائی اور ان کے ساتھیوں میں سے زیادہ تر آزادی کے لیے عام معلومات کے بغیر ہی اپنی جان کھو بیٹھے تھے۔ کئی کو انگریزوں نے پھانسی بھی دی؛ کچھ لوگ سزائے کالا پانی کے دوران میں اپنی جان کھو چکے تھے۔ سریندر سائی اسیرگڑھ قید میں 23 مئی 1884ء کو گذر گئے تھے۔

## حوالہ جات

زمرہ:1809ء کی پیدائشیں
زمرہ:1884ء کی وفیات
زمرہ:اڑیسہ کی شخصیات
زمرہ:بھارتی انقلابی
زمرہ:تاریخ سمبلپور
زمرہ:ضلع جھارسگوڈا کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:سمبلپور کی شخصیات
زمرہ:اوڈیشا سے آزادی ہند کے فعالیت پسند
زمرہ:جنگ آزادی ہند 1857ء کے انقلابی
ساز دکن

**سازِ دکن** حیدرآباد، دکن سے چھپنے والا ایک اردو اخبار ہے۔ اس اخبار کے خریدار اور پڑھنے والے سیاست، منصف، اعتماد کے مقابلے بہت کم ہیں۔ تاہم یہ اخبار کئی اہم سماجی موضوعات پر گفتگو شروع کرتا ہے، اس وجہ یہ اخبار شہر حیدرآباد کے اردو جانکاروں اور سماجی مسائل میں غیر معمولی دل چسپی رکھنے والوں مقبول ہے۔

## اشاعت
یہ اخبار کی اشاعت سالار جنگ کامپلیکس، دیوان دیوڑھی سے ہوتی ہے۔

## سماجی موضوعات پر توجہ
حیدرآباد، دکن میں ایسے کئی معاملے سامنے آتے رہے ہیں جن میں مسلمان قوم اپنی معاشی بد حالی، مذہبی بے شعوری، تعلیمی کمی یا مروجہ زمانے کے اصول و رواج کی کمی کی وجہ سے ایک تاریک لوگوں کا زمرہ دکھائی پڑتے ہیں۔ ایسے معاملات کے تجزیے اور صحیح تصویر دنیا کے آگے پیش کرنے کی اس اخبار نے پھر پور کوشش کی ہے۔ حیدرآباد میں ایک تکلیف دہ مسئلہ یہ پیش آیا ہے کہ کئی عرب ممالک سے معمر شیوخ کچھ وقت تک حیدرآباد میں رہ کر یہاں کسی غریب مسلمان لڑکی سے شادی کرتے ہیں اور پھر اپنے وطن لوٹ جاتے ہیں۔ وہ بعد میں خط یا ٹیلی فون کے ذریعے طلاق دے دیتے ہیں اور اپنی ذمے داریوں سے سبک دوش ہو جاتے ہیں۔ اخبار ساز دکن نے تحقیقی مضمون لکھ کر یہ ثابت کیا کہ حالاں کہ غریب عوام کا کچھ معاملوں میں معصومیت سے دھوکا خوردہ ہونا یا دانستہ طور عرب دورہ کرنے والوں کے ہاتھوں اپنی دختر فروشی ناقابل انکار ہے تو ضرور، لیکن معاملے اتنے گمبھیر یا سنگین اور وسیع نہیں جتنے کے میڈیا میں بتائے گئے ہیں۔ اسی طرح سے بہ یک وقت تین طلاق کے موضوع پر بھی اس اخبار سے یہ تحقیق کی اور اس بات کو آشکارا کیا کہ اس قبیح عادت کے رائج ہونے کے باوجود بھارت اور خاص طور پر حیدرآباد میں طلاق کی شرحیں مسلمانوں سے کہیں زیادہ ہندو سماج میں ہیں۔ یہ اخبار کی بکری اور عوامی گفتگو اس وقت کافی زیادہ ہو گئی تھی جب اس میں جامعہ عثمانیہ کے شعبہ صحافت کے پروفیسر عبد الرحیم کا نکاح متعہ پر مضمون چھاپا۔ مرحوم پروفیسر عبد الرحیم نے اس نکاح کے تاریخی پس منظر، سماجی پہلوؤں اور اس کے متعلق شیعہ اور سنی نقطہ نظر کا تجزیہ کیا۔ اس وجہ سے ساز دکن کا یہ مضمون کئی جرائد میں یا تو چھپا تھا ، اس کا حوالہ دیا گیا تھا۔

## حوالہ جات

زمرہ:حیدرآباد کے اردو اخبارات و رسائل
سبیل - اصطلاح

سبیل کی لغوی معنی ہیں ” ایسا راستہ جس پر چلنا آسان ہو “۔مجازا سیدھے راستے، حصول مقصد اور کسی مشکل یا مصیبت سے نکلنے کے معنی میں بھی استعمال ہوتا ہے۔ یہ لفظ سُبُل کی جمع ہے۔ قرآن مجید میں سبیل کا لفظ کئی جگہ استعمال ہوا ہے۔

پاک و ہند میں حصول ثواب کی خاطر سر راہ پانی پلانے یا پینے کے پانی کا انتظام کر دینے کا رواج ہے۔ اس انتظام و اہتمام کو بھی سبیل کہتے ہیں۔ اس لفظ کو اس کام کے لیے استعمال کرنے کا رواج غالبا ” فی سبیل اللہ ” کے جملہ کے باعث پڑ گیا۔ کیونکہ یہ جملہ ہر اس کام کے لیے استعمال کیا جاتا ہے جسے اللہ کے نام ہر کیا جائے۔

(شاہ کار)
آرائش معشوق

**آرائش معشوق** ایک مثنوی جو شاہ نجم الدین دہلوی المعروف شاہ مبارک آبرو کی تصنیف ہے۔ آبرو صاحب دیوان ہیں مگر 1857 کی جنگ میں ان کا دیوان تلف ہو گیا اور اب نایاب ہے۔ آرائش معشوق کا ذکر بہت کم ملتا ہے۔ رام بابو سکسینہ کی تالیف ” تاریخ ادب اردو ” میں اس کا تذکرہ موجود ہے۔ ڈاکٹر سید محمد عقیل نے اپنی کتاب ” اردو مثنوی کا ارتقا ” میں آرائش معشوق کے بارے میں جو تفصیل درج کی ہے۔ اس سے اس مثنوی پر کچھ روشنی پڑتی ہے۔ لکھتے ہیں، آبرو کی مثنوی کا نام ” تعلیم آرائش خوبان روزگار ” رکھ لیا گیا ہے اور یہ نام قائم چاند پوری سے متعلق کہا جاتا ہے مگر قائم نے مثنوی کا یہ نام نہیں بتایا۔ قائم کی عبارت یہ ہے:
” مثنوی صد و پنجاہ بیت در باب تعلیم آرائش خوباں روزگار موزوں کردہ است۔ "
قائم نے دراصل مثنوی کے موضوع کی طرف اشارہ کیا ہے۔ مثنوی کا کچھ نام نہیں ہے۔ 1930 میں فرحت اللہ بیگ نے رسالہ ” اردو ” میں یہ مثنوی شائع کی۔ اس مثنوی کے کل ننانوے اشعار ہیں۔ گو قائم بتاتے ہیں کہ اس میں ڈیڑھ سو اشعار ہیں۔ معلوم نہیں کہ حقیقت کیا ہے۔ مثنوی اس طرح شروع ہوتی ہے۔
آبرو ایک دن اداس ہو کر سیر کرنے کو نکلے۔ راستے میں اتفاقاً ایک لڑکے سے ملاقات ہو گئی۔ لڑکے کی خوبصورتی آبرو کو بھا جاتی ہے۔ لڑکا آبرو کا نام سن کر بہت خوش ہوتا ہے اور ان سے اشعار سنانے کی خواہش کرتا ہے۔ آبرو کہتے ہیں کہ تو میرے اشعار نہ سمجھ سکے گا۔ پہلے تو زمانے کے مذاق کے مطابق اپنے کو خوبرویوں کی طرح سجانا سیکھ اس کے بعد میرے اشعار سننے کی فرمائش کر۔ کیونکہ میری شاعری میں خوبرویوں کی تزئین، ان کے خوبصورت خدوخال کا تذکرہ ہے تو انھیں کیسے سمجھ سکے گا۔

تب کہا میں نے کہ یہ میرے سخن

وصف میں خوباں کے ہیں سر تا پئیں

یا بیاں ہے ان کے رنگ و روئے کا

ذکر ہے یا خال و خط و موئے کا

سو تو وہ طرحیں تمھیں آتی نہیں

دل سے وہ باتیں تمھیں بھاتی نہیں

پھر وہ خوبصورت لڑکا آبرو کی نصیحتیں سننے پر تیار ہوتا ہے۔ تو آبرو اس جو سجنے کا طریقہ بتاتے ہیں جو اس دور کے لوگوں کا طریقہ تھا۔ پوری مثنوی میں یہی طریقہ بتایا گیا ہے۔ جس کا نمونہ ملاحظہ ہو۔

اولاً رکھ سر اُپر پٹے مدام

بال رکھ دونوں طرف کے سب مدام

سر کو پیشانی کے اوپر سے مُنڈا

کنپٹی پر استرے کو مت چلا

دھو کے پھر سکھلا کنگھی سے صاف کر

تیل دے کر گوندھ رکھ موباف کر

بال گوندھے ہوں تو چیرا مت اتار

خوب نہیں لگتے کسی کو زینہار

گو یہ ذوق ہندوستان کا نہ تھا مگر اس وقت کی سوسائٹی میں ہندوستان میں ایسے لوگ موجود تھے جو اس مذاق کے دلدادہ تھے جن کے مذاق پر آبرو کی اس مثنوی سے کافی روشنی پڑتی ہے۔ مثنوی کے آخر میں آبرو اس بات پر خفا بھی ہوتے ہیں کیونکہ ہندوستان کے لوگوں کو دیکھ دیکھ کر سب اچھا مذاق خراب ہو گیا۔ اپنے اس خیال کو طنزیہ انداز میں اس طرح ظاہر کرتے ہیں :-

اب زمانے میں اجالے ہیں کچھ اور

سیکھ کر ہندوستان زادوں کا طور

آبرو نے نصیحت بھی کی ہے کہ جو لڑکا اس طرح نہیں سجتا وہ اپنی عادتوں کو بگاڑ رہا ہے۔

## حوالہ جات

زمرہ:اردو مثنوی
شریش کندر

**شیریش کندر** (پیدائش 24 مئی 1973ء) ایک بھارتی فلم ساز ہے۔ شریش نے *چمپئن* (2000) فلم کی ایڈیٹری سے کام شروع کیا اور درجن بھر فلموں کی ایڈیٹری کرنے کے بعد *[[جان من]]* (2006) سے ہدایت کاری اور فلم نکاری شروع کی۔ اس نے کوریوگرافر اور فلم ہدایت کار فرح خان سے شادی کی؛ ہے، دونوں کا یہ تعلق 2004ء میں فلم *[[میں ہوں نا (فلم)]]* کی عکس بندی کے دوران میں ہوا۔۔

## ابتدائی زندگی
شیریش کندر 24 مئی 1973ء کو منگلور میں پیدا ہوئے، کرناٹک اور ممبئی، مہاراشٹر میں پرورش پائی۔ شیریش نے برقیاتی انجینئرنگ کی تعلیم ایس ڈی ایم کالج انجینئری اینڈ ٹیکنالوجی، دھاراوڑ سے حاصل کی۔

## پیشہ ورانہ زندگی
شریش نے ایک الیکٹرانکس انجینئر کے طور پر موٹرولا میں کام کیا جہاں وہ چار سال تک کام کرتا رہا اور پھر فلمی صنعت میں بطور ایڈیٹر آ گیا اور اسی دوران میں اپنے سے آٹھ سال بڑی فرح خان جو ایک فلم ساو اور کوریوگرافر ہے سے شادی کر لی، جس سے تین بچے ہیں۔
کندر نے ہدایت کاری میں قدم کھا۔ اور پہلی فلم *[[جان من]]* کی ہدایت کاری کی۔ ایڈیٹنگ کے علاوہ اور اس فلم کی اسکور کمپوزنگ کی اور خود ہی کہانی بھی لکھی۔ فلم میں سلمان خان، اکشے کمار اور پریتی زنٹا نے اداکاری کی اور بتاریخ 20 اکتوبر 2006ء جاری ہوئی۔ فلم نے اوسط کاروبار کیا۔

شریش نے فلم تیس مار خان کی کہانی لکھنے میں اپنے چھوٹے بھائی اشمیت کندر کی اور پروڈوس کرنے میں ٹوئنک کھنہ اور رونی اسکریو والا سے شراکت کی۔ فلم میں اکشے کمار، کترینہ کیف اور اکشے کھنہ نے اداکاری کی۔ فلم 24 دسمبر 2010ء کو رلیز ہوئی فلم نے باکس آفس پر درمیانہ کاروبار کیا۔

## ذاتی زندگی
بتاریخ 9 دسمبر 2004ء، کندر ہدایت کار اور کوریوگرافر فرح خان سے شادی کی ہے، جو اس سے جو آٹھ سال بڑی ہے۔ جس سے ان کے ایک ساتھ تین بچے بمبئی کے جسلوگ ہسپتال میں بتاریخ 11 فروری 2008ء کو پیدا ہوئے، ان میں سے بیٹا سیزر اور بیٹیاں دیوا اور انیا ہیں۔ ساجد خان ان کے سالے ہے۔

## حوالہ جات

زمرہ:بقید حیات شخصیات
زمرہ:بھارتی مرد منظر نویس
زمرہ:کرناٹک کے فلم ہدایت کار
زمرہ:1973ء کی پیدائشیں
زمرہ:اکیسویں صدی کے مرد مصنفین
زمرہ:اکیسویں صدی کے بھارتی فلمی ہدایت کار
زمرہ:کرناٹک کے فلم پروڈیوسر
زمرہ:اکیسویں صدی کے بھارتی ڈراما نگار اور ڈراما نویس
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کی بھارتی شخصیات
سورداس

**سُورداس** یا **سُور** سولہویں صدی کے ایک نابینا ہندو سنت شاعر اور گلوکار جو کرشن جی کی تعریف میں کلام لکھنے پر شہرت رکھتے ہیں۔ ان کا کلام عموماً ہندی ادب کی دو زبانوں اوادھی اور برج بھاشا میں ہے۔
سُور کے بارے میں عمومی خیال یہ ہے کہ وہ ولبھا اچاری کی تعلیمات سے متاثر تھے۔ جن سے ان کی ملاقات 1510 میں ہوئی تھی۔ ان کے بارے میں یوں تو بہت سی روایات مشہور ہیں لیکن زیادہ قبولیت اور توثیق اس روایت کے بارے میں ہے کہ وہ پیدائشی طور پر نابینا تھے۔
انھیں اس عہد اور مابعد کے شعرا میں ایک ممتاز بلکہ مرکزی حیثیت حاصل ہے۔ولبھا سمراڈیابہ عنوان استاچھاپ (ہشت مہر) ایک سلسلہ سند ہے جس میں ہر شاعر اپنے کلام کے آخر میں ایک مہر یا دستخط کرتا ہے جسے چھاپ کہا گیا ہے۔تاہم، سور کی ابتدائی شاعری سے ولبھااچاریہ کی عدم موجودگی اور بعد ازاں ان کی حیرت انگیز ملاقات سے یہ بات ثابت ہوتی ہے کہ سور بذات خود ایک شاعر تھے۔
کتاب سور ساگر (عرف عام سُر ساگریعنی سور کا سمندر) کو سور سے منسوب کیا جاتا ہے، تاہم بہت سا کلام اس میں ایسا ہے جسے سور سے بعد آنے والے شاعروں نے سور کے نام سے لکھا۔گوپی کے نقطہ نظر سے لکھی گئی موجودہ سُر ساگر کرشن جی ایک محبوب بچہ کے عنوان کا احاطہ کرتی ہے۔سور بلا شبہ ایک عظیم مذہبی گلوکار تھا۔

## زندگی نامہ
سور کی درست تاریخ پیدائش مورخین کے درمیان متنازع ہے۔لیکن ایک اجماعی اتفاق رائے جو مورخین اور محققین کے درمیان میں ایک مقام پر ملتا ہے اس بیان کے مطابق سور کی پیدائش 1561 سے 1584 تک کے زمانہ کے بارے میں پایا جاتا ہے۔
ولبھا کی داستان کے مطابق چونکہ سور پیدائشی اندھے پن کا شکار تھے اس لیے خاندانی عدم توجہ بلکہ نفرت کا شکار تھے یہاں تک کہ انھیں گھر سے نکال دیا گیااور یوں محض چھ سال کی عمر میں سور گھر چھوڑ کر جمنا کے کنارے رہنے پر مجبور ہو گئے۔

## شاعری اور کام

سور کی اولین اور اہم ترین وجہ شہرت کتاب سر ساگر کا لکھنا ہے اگرچہ سر ساگر میں سور کے نام سے بعد کے آنے والے شعرا نے کلام لکھے اپنے اپنے زمانے میں لیکن سور سے جذباتی وابستگی کی وجہ سے نام یا چھاپ سور کا ہی استعمال کیا۔سولہویں صدی کی سر ساگر کتاب کرشن اور رادھا کی داستان محبت کو بیان کرتی ہے، رادھا اور گوپیوں کا کرشن کی عدم موجودگی مین ان کا اشتیاق اور انتظار سناتی ہے۔اس کے علاوہ، سور کے اپنے ذاتی بھگتی کے بارے نظمیں نمایاں ہیں،کچھ ذکر مہا بھارت اور رامائن کا بھی ملتا ہے۔
سور نے سر سروالی اور ساہتیا لہن بھی لکھیں۔کہا جاتا ہے کہ سور نے ایک لاکھ سے زیادہ اشعار اور تحریریں چھوڑیں جن میں سے بہت سی امتداد زمانہ کی نذر ہوگئیں اور اب وجود میں نہیں۔ ان کے اشعار میں سے دیوالی کے لیے بھی بہترین انتخاب موجود ہے

## حوالہ جات

زمرہ:1478ء کی پیدائشیں
زمرہ:1561ء کی وفیات
زمرہ:اتر پردیش کے شعرا
زمرہ:احیائے مذہب کی حامی ہندو شخصیات
زمرہ:بھکتی تحریک
زمرہ:پندرہویں صدی کے ہندوستانی شعرا
زمرہ:سکھ بھگت
زمرہ:سنت مت
زمرہ:سو سالہ بھارتی شخصیات
زمرہ:سولہویں صدی کے ہندو مذہبی رہنما
زمرہ:نابینا مصنفین
زمرہ:ویشنوی سنت
زمرہ:ہندو شعرا
زمرہ:ہندی شعرا
زمرہ:1483ء کی پیدائشیں
زمرہ:1563ء کی وفیات
زمرہ:1580ء کی وفیات
سید برہان الدین آثمی

**سیّد ب رہان الدین آثمی** دہلی کے رہنے والے اردو شاعر تھے۔ فن شعر میں قادر الکلام اور مرثیہ گوئی میں شہرت رکھتے تھے۔ اس کے علاوہ تاریخ گوئی اور شمشیر شناسی میں بھی دستگاہ حاصل تھی۔ علی ابراہیم اور مبتلا نے لکھا ہے کہ ان کی غزل میں قدما کا اسلوب نمایاں تھا۔ مبتلا نے ان سے دہلی میں ملاقات کا ذکر بھی کیا ہے۔ علی ابراہیم نے ان کے ایک بیٹے کا نام میر حاجی لکھا ہے۔ چند اشعار یہ ہیں :

صاف دل ہونا بہت دشوار ہے

آئینہ بھی عکس سے خالی نہیں

مثال آئینہ ہم نے سبھی نقش جہاں دیکھا

جہاں دیکھا بہر صورت تجھے قالب میں جاں دیکھا

قیامت کی عقوبت ساری ہجر یار میں دیکھی

وہاں تھا دیکھنا جو کچھ سو سب ہم نے یہاں دیکھا

## حوالہ جات

## حوالہ جات